ഐപിഎല്ലില് ആളിക്കത്തുമോ പുതിയ താരങ്ങള് മത്സരം മാറ്റിമറിക്കാന് കഴിവുള്ളവര് ഇവര് ഇന്ത്യന് പ്രീമിയര് ലീഗിന്റെ രണ്ടാം പാദ മത്സരങ്ങള് ഈ മാസം യുഎഇയില് നടക്കും.കോവിഡിനെത്തുടര്ന്ന് ഏപ്രിലില് ഐപിഎല് ഇടയ്ക്കുവച്ച് നിര്ത്തുകയായിരുന്നു. ഇതിന്റെ തുടര്ച്ചയാണ് ഇനി വിദേശമണ്ണില് അരങ്ങേറുന്നത്. ഓസ്ട്രേലിയ, ന്യൂസിലന്ഡ്, ഇംഗ്ലണ്ട് തുടങ്ങിയ രാജ്യങ്ങളില് നിന്ന് ഒരുപിടി താരങ്ങള് ഐപിഎല് രണ്ടാം ഘട്ടത്തില് നിന്ന് പിന്മാറി. ഈ സാഹചര്യത്തില് പല ടീമുകളും പുതിയ താരങ്ങളെ സൈന് ചെയ്തു. ഇവരില് ചിലര് മത്സരങ്ങളുടെ ഗതി ഒറ്റയ്ക്ക് മാറ്റാന് കഴിയുന്നവരാണ്. ശ്രീലങ്കയുടെ വാനിന്ദു ഹസരംഗയാണ് ഇതില് പ്രധാനി. ആദം സാമ്ബയ്ക്ക് പകരമാണ് ആര്സിബി ഹസരംഗയെ സൈന് ചെയ്തത്. ഓള്റൗണ്ടറായ ഹസരംഗ ഇന്ത്യക്കെതിരായ ടി20 പരമ്ബര വിജയത്തിലെ തകര്പ്പന് പ്രകടനത്തോടെയാണ് ശ്രദ്ധേയനായത്. യുഎഇയിലെ സാഹചര്യങ്ങള് സ്പിന്നിനെ തുണയ്ക്കുന്നതിനാല് തന്നെ ഹസരംഗയുടെ വരവ് ആര്സിബിക്ക് ഗുണം ചെയ്യുമെന്നാണ് കരുതപ്പെടുന്നത്. സമീപകാലത്ത് ഹസരംഗ നടത്തുന്ന മികച്ച പ്രകടനും ടീമിന് പ്രതീക്ഷ പകരുന്നു. രാജസ്ഥാന് റോയല് ടീമിലെത്തിച്ച വെസ്റ്റ് ഇന്ഡീസ് താരം എവിന് ലൂയിസും മത്സരത്തിന്റെ ഗതിമാറ്റാന് കെല്പ്പുള്ള താരമാണ്. ഓപ്പണറായ എവിന് നിലവില് കരിബീയന് പ്രീമിയര് ലീഗില് സെയിന്റ് കിറ്റ്സിന് വേണ്ടിയാണ് എവിന് കളിക്കുന്നത്. ടൂര്ണമന്റില് ടീമിന്റെ ടോപ് സ്കോററാണ് എവിന്. വെടിക്കെട്ട് ബാറ്റ്സ്മാനായ എവിന് രാജസ്ഥാന്റെ ഓപ്പണറായി ഇറങ്ങിയാല് ടീമിന് മികച്ച തുടക്കം ലഭിക്കാന് സാധ്യതയുണ്ടെന്നാണ് വിലയിരുത്തല്. റോയല്സ് തന്നെ ടീമിലെത്തിച്ച ന്യൂസിലന്ഡ് വിക്കറ്റ് കീപ്പര് ബാറ്റ്സ്മാന് ഗ്ലെന് ഫിലിപ്സ് സമീപകാലത്ത് മികച്ച ഫോമിലാണ്. ഇംഗ്ലീഷ് സൂപ്പര്താരം ജോസ് ബട്ലര് ടൂര്ണമന്റില് നിന്ന് പിന്മാറിയ സാഹചര്യത്തില് ഫിലിപ്സിന്റെ സാന്നിധ്യം റോയല്സിന്റെ പ്രതീക്ഷകളെ വാനോളമുയര്ത്തും. രാജസ്ഥാന് തന്നെ ഒപ്പം കൂട്ടിയ ദക്ഷിണാഫ്രിക്കന് സ്പിന്നര് താബ്റൈസ് ഷാംസി നിലവില് ടി20 ബൗളര്മാരുടെ റാങ്കിങ്ങില് ഒന്നാം സ്ഥാനക്കാരനാണ്. ആര്സിബി ടീമിലെത്തിച്ച സിംഗപ്പൂര് താരം ടിം ഡോവിഡും മത്സരഗതി ഒറ്റയ്ക്ക് മാറ്റാല് കെല്പ്പുള്ള താരമാണ്. ഓള്റൗണ്ടറായ ഡേവിഡിനെ ഫിന് അലന് പകരമാണ് ആര്സിബി സ്വന്തമാക്കിയത്. ബിഗ് ബാഷ് ലീഗിലും പാകിസ്ഥാന് ക്രിക്കറ്റ് ലീഗിലും കഴിവ് തെളിയിച്ച താരം ഇപ്പോള് കരിബിയന് പ്രീമിയര് ലീഗിലും ശ്രദ്ധേയ പ്രകടനം നടത്തുന്നുണ്ട്. താരസമ്ബന്നമായ ആര്സിബി ടീമില് ഡേവിഡിന് എത്രകണ്ട് അവസരം ലഭിക്കുമെന്നത് സംശയമാണ്.